VII 



commentario assidui comites, a denomina- 

 tionibus classium, ordinum, generum, fami- 

 liarum, specierum transscribendis prorsus abs- 

 tineremus : libro enim unico hactenus con- 

 spectum fungorum methodicum amplectente 

 virum mycophilum utique neminem destitui, 

 certo nobis stabat judicio. Nam etsi non- 

 nulla esse in Systemate Persooniano, quae 

 manu egeant emendatrice — genera v. c. 

 alia, in Hellvelloideis praesertim, fructifi- 

 catione congrua nec nisi formae discrimine 

 interstincta talo niti satis infirmo , alia (e. g. 

 Cyatlium, Stilbum, Aegeritam) locum minus 

 commodum obtinere et s. p. — auctor ipse 

 celeberrimus vix negaturus sit : nos tamen ad 

 id vel acuminis doctrinaeque, vel otii ac in- 

 strumentorum , quod generibus ordinibusque 

 integris tentandis sufficiat, neutiquam nos 

 pertingere ingenue fatemur, atque in univer- 

 sum conamina ista eorum potius esse existi- 

 mamus , qui in studiis hisce ex professo co- 

 lendis vitam degunt, quam qui meri botano- 

 phili naturae scrutinio in animi laboribus aliis 

 distracti defessique relaxamentum utuntur. 

 Etenim minime illud nos fugit, quanto faci- 

 lius aedes ab aliis instauratae vituperentur, 

 quam novae praestantioresque perficiantur: 



